L'Institut per a la Qualitat Turística Espanyola reconeix la qualitat i els serveis de la platja de Gandia
24 gener 2020

## L'Institut per a la Qualitat Turística Espanyola reconeix la qualitat i els serveis de la platja de Gandia24 gener 2020Última actualització: 14 juliol 2025

![](../gestion/img/_AO_1685-copia.jpg)  
  

L'**Institut per a la Qualitat Turística Espanyola** (ICTE) va organitzar ahir una nova edició de la **Noche Q** on van participar l'alcaldessa de Gandia, **Diana Morant**; i el regidor delegat de turisme, **Vicent Mascarell**.  
Els responsables municipals van recollir durant l'acte el diploma de reconeixement a la Platja Nord de Gandia i a la Tourist Info per la seua aposta per la qualitat i el servei a client.

L'acte va tenir lloc a la Galeria de Cristall del Palau de Cibeles, i va comptar amb l'assistència de representants de diverses administracions de tot el país i de la Secretària d'Estat de Turisme, Isabel Oliver, i el president de l'ICTE, Miguel Mirones.

Aquests distintius certifiquen que es compleixen amb exigents criteris de qualitat, seguretat, rigurositat i professionalitat en la gestió i en els serveis que ofereixen. Es tracta del principal distintiu espanyol de qualitat de les platges del nostre país i s'aconsegueix després de realitzar una exhaustiva auditoria.

Aquest procés analitza, entre altres serveis, els equipaments d'ús públic, els serveis de neteja i la recollida selectiva de residus, els dispositius de seguretat, salvament i primers auxilis, els serveis d'informació, els accessos a la zona de bany, els serveis higiènics, entre d'altres aspectes.

[Twittear](https://twitter.com/share)